Emma Koivisto

Emma Koivisto (s. 25. syyskuuta 1994) on suomalainen jalkapalloilija, pelipaikaltaan puolustaja. Hän on pelannut naisten maajoukkueessa 61 maaottelua ja tehnyt niissä kolme maalia. Seuratasolla Koivisto edustaa Englannin superliigassa pelaavaa FC Liverpoolia.

Koivisto siirtyi Liverpooliin kaudelle 2022-2023. Koivisto edusti kaudella 2021 englantilaista Brighton & Hove Albionia. Kaudet 2018–2020 hän edusti ruotsalaista Kopparbergs/Göteborg FC:tä ja kaudet 2014–2017 yhdysvaltalaista Florida State Universityn joukkuetta, jonne hän siirtyi Naisten Liigassa pelaavasta FC Hongasta kesällä 2014. Honkaan hän tuli HJK:sta kaudeksi 2013.

Maajoukkueessa Koivisto esiintyi ensimmäisen kerran 2012 ja osallistui 2013 EM-kisojen karsintoihin. Ensimmäisen maaottelumaalinsa hän teki syyskuussa 2015 EM-karsintaottelussa Irlantia vastaan. Vuonna 2013 hän pelasi alle 19-vuotiaiden EM-kilpailuissa, joissa Suomi selviytyi välieriin. Nuorten EM-kisojen jälkeen Koivisto aloitti naisten maajoukkueessa MM-karsinnat 2015 Kanadan kisoihin. Koivisto pelasi Suomen joukkueessa niin ikään Kanadassa pidetyissä vuoden 2014 alle 20-vuotiaiden MM-kilpailuissa.

Muuta 

Koivisto on koulutukseltaan kauppatieteiden maisteri. Hän valmistui Hankenista keväällä 2022. Koiviston lopputyö käsitteli naisten jalkapallon sponsoroinnin vaikutuksia sponsorifirman osakekurssiin.

Lähteet 
Emma Koivisto Suomen Palloliiton sivuilla 
Euroopan jalkapalloliitto UEFA

Viitteet

Aiheesta muualla 

Suomalaiset jalkapalloilijat
Vuonna 1994 syntyneet
Elävät henkilöt